laion/Wikipedia-Exotic huggingface dataset:
סן-פייר ומיקלון

סן-פייר ומיקלון (בצרפתית: Saint-Pierre-et-Miquelon) הוא שמה של קבוצת איים קטנים ליד החוף המזרחי של קנדה, סמוך לניופאונדלנד, המהווים קולקטיב מעבר לים של צרפת (החל משנת 2003). האיים העיקריים בארכיפלג זה קרויים "סן-פייר" ו"מיקלון". איים אלה, השייכים לצרפת, הם השטח היחיד מ"צרפת החדשה", שהיה בשליטתה באמריקה הצפונית, אשר נותר בידה עד היום. הבריטים השתלטו על האיים בשנת 1713, 1778, 1794, 1803, ו-1815, כאשר הצרפתים שלטו בהם בתקופות הביניים. בסופו של דבר, הצרפתים השתלטו על האיים שוב בשנת 1816, הפעם לצמיתות. במהלך תקופת היובש האמריקנית, סן-פייר ומיקלון השתתפו במאמצים להבריח אלכוהול (בעיקר רום) לארצות הברית, ומאפיונרים ידועים לשמצה (למשל, אל קפונה) הקימו בהם מרכזי פעילות. באיים מתגוררים כ-6,000 תושבים. לאחר כניעת צרפת לגרמניה במלחמת העולם השנייה, האיים נותרו נאמנים לצרפת של וישי. ב-24 בדצמבר 1941 השתלטו על האיים תומכי צרפת החופשית בראשות האדמירל אמיל מיזלייה בהוראת דה גול, ובניגוד לרצונה של ארצות הברית. במקום נערך משאל עם ובו הודיעו מרבית התושבים כי ברצונם להישאר תחת שלטון צרפת החופשית. האזור מנוהל על ידי מושל שמקבל מינוי מנשיא צרפת. באופן רשמי לסן פייר ומיקלון אין דגל נפרד, אך באופן לא רשמי קיים דגל סן פייר ומיקלון. אתר האינטרנט הרשמי של סן-פייר ומיקלון (בצרפתית) מדיה וקבצים בנושא סן-פייר ומיקלון בוויקישיתוף מורשת והיסטוריה: סן-פייר ומיקלון מתוך אתר המורשת הצרפתית (באנגלית) סן-פייר ומיקלון, באתר אנציקלופדיה בריטניקה (באנגלית) דירוג שטח יבשתי - מתוך אתר Worldometer, כפי שפורסם ב-28 במאי 2021 טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024 מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות Newfoundland & Labrador, 5 really cool things about Saint-Pierre and Miquelon, Newfoundland Labrador הפצצות בגרמניה, דבר, 23 בינואר 1942 ערך זה הוא קצרמר בנושא גאוגרפיה של צרפת. אתם מוזמנים לתרום לוויקיפדיה ולהרחיב אותו.
M47 פטון

M47 פטון הוא טנק אמריקאי בינוני שיוצר בשנות ה-50 המוקדמות. הטנק שירת זמן קצר והוחלף על ידי M48 פטון. מקורו של ה-M47 ב-M46 פטון. מכוון שמלכתחילה היה ברור שה-M46 הוא פתרון זמני, הוחלט על פיתוח טנק שיחליף אותו עוד לפני כניסתו לשירות. כתוצאה ממלחמת קוריאה הפך תהליך התכנון לדחוף, ועל כן הפך בסופו של דבר גם ה-M47 למגשר פער והיה בשירות זמן קצר לפני שהוחלף. בשנת 1952 נכנס הטנק לשירות, ומחליפו נכנס לשירות רק שנה לאחר מכן. למרות זאת, ה-M47 היה עוד חוליה בפיתוח סדרת הפטון, שדגמיה המאוחרים, M48 ו-M60, הם מהנפוצים והחשובים בעולם עד היום. M47 היה למעשה שדרוג נוסף של M26 פרשינג. תובת הטנק הייתה כמעט זהה לזו של ה-M26/M46, עם שינוי בזווית של חזית התובה ושינוי בקוטר טבעת הצריח. השינוי בטבעת הצריח נעשה כדי לאפשר את החלפת הצריח בצריח חדש, שתוכנן באופן ממוגן ונוח יותר. החימוש העיקרי היה תותח 90 מילימטר, שאליו נוסף מד טווח אופטי. השריון היה דומה לשריון הפרשינג - 115 מילימטר במקומות העבים. הטנק היה הטנק הבינוני האחרון שנבנה בארצות הברית והיו לו 5 אנשי צוות. משקל הטנק היה 46 טון, אך למרות העלייה במשקל (יחסית לקודמיו), לא הייתה נפילה בביצועים הודות למנוע הבנזין המשופר שהפיק 810 כ"ס. הבעיה העיקרית של הטנק הייתה טווח הפעולה הקצר - 150 ק"מ. תקופת שירותו של ה-M47 עם השריון האמריקאי הייתה קצרה. הוא הוחלף על ידי ה-M48 תוך מספר שנים, ולמעשה כמעט ולא היו הבדלים בין 8,676 טנקי ה-M47 שיצאו מהמפעל בארצות הברית. למעשה, פרט לשינויים במפצה הקנה, לא היו הבדלים בין הטנקים. לעומת זאת, מדינות הלקוח הרבות שקנו את הטנק עשו בו שינויים רבים. הטנק נמכר למדינות בכל העולם כולל גרמניה, בלגיה, צרפת, איראן, קוריאה הדרומית ועוד רבות. במקרים רבים הוא היה הטנק המודרני הראשון ששירת במדינות אלה, והן לא מיהרו להחליפו בטנקים חדשים, אלא העדיפו לשפר אותו. השיפורים הנפוצים ביותר הם: החלפת מנוע הבנזין במנוע דיזל, על מנת להגביר את הביצועים והטווח. החלפת התותח בתותח 105 מילימטר, בדרך כלל ה-L7 הבריטי או תותח צרפתי. הוספת מחשב בליסטי לבקרת אש, כמו גם מד טווח לייזר. ביטול מקלע החזית וויתור על המקלען למען תחמושת נוספת לחימוש העיקרי. ביטול הצריח והוספת ציוד גישור. ביטול הצריח והוספת מנוף, ובכך הפיכת הרכב לטנק חילוץ (השינוי היחיד שנעשה גם על ידי צבא ארצות הברית לחלק מה-M47 שלו). מספר מדינות שמרו על ה-M47 בשירות עד לאחרונה, וספרד עדיין משתמשת בגרסת החילוץ. ה-M47 לא שימש את ארצות הברית ללחימה, ולמעשה אין יכולת להעריך את ביצועיו מול הטנקים הסובייטים של התקופה, שכן הוא מעולם לא ניצב מולם בשימוש כח מיומן. הטנק השתתף במלחמות בידי מדינות כגון פקיסטן, איראן, וירדן. למעשה, קרבות הטנקים היחידים שבהם הופעל על ידי כוח ראוי היו במלחמת ששת הימים, כאשר שימש את הירדנים מול צה"ל. בקרבות אלה לא הייתה דרך לבדוק את יעילות הטנק, שכן הירדנים נלחמו מול כח עדיף עליהם ובמצב של עליונות אווירית של היריב הישראלי. ה-M47 גם שימש את הצרפתים בכמות קטנה במלחמת סיני ב-1956, אך גם שם לא היה מעורב בלחימה מול יריבים משמעותיים. מדיה וקבצים בנושא M47 פטון בוויקישיתוף מיכאל מס, ‏הפטון זוחל אל שנות ה-2000, שריון 15, אפריל 2002, עמ' 58-59, באתר "יד לשריון" תמונת הטנק: [1] M47 צרפתי נוחת ליד תעלת סואץ: [2] M47E3, גרסת החילוץ בשימוש ספרד: [3]
המנון תאילנד

פלנג צאט ("เพลงชาติ") (בעברית: "המנון לאומי") הוא ההמנון הלאומי של תאילנד. הוא אומץ ב-10 בדצמבר 1939. המנגינה הולחנה על ידי פטר פייט, בנו של מהגר גרמני ויועץ מלכותי לענייני מוזיקה. המילים נכתבו על ידי לואנג סרנופראפהאן. ההמנון חובר מספר ימים בלבד לאחר ההפיכה של 1932. הוא שודר לראשונה ביולי של אותה שנה. המילים המקוריות היו של קהון ויכהיטמאטרה. בשנת 1939, כאשר השם של המדינה שונה מסיאם לתאילנד, נערכה תחרות לכתיבת מילים חדשות להמנון. באותה תחרות ניצח לואנג סרנופראפהאן. ראש הממשלה דאז פיבוסונגרם הורה לנגן את ההמנון הלאומי בכל יום בשעות 8:00 ו-18:00. התושבים הצטוו לעמוד כמחווה של כבוד לאומה. החוק עדיין בתוקף כיום. מדיה וקבצים בנושא המנון תאילנד בוויקישיתוף מידע על היצירה "המנון תאילנד" באתר מיוזיק בריינז מאה גורמים ראשונים שעיצבו את בנגקוק - גורם 77 - ההמנון הלאומי הורדת גרסה קולית מאתר יחסי ציבור ממשלתי הורדת גרסה אינסטרומנטלית מאתר יחסי ציבור ממשלתי ערך זה הוא קצרמר בנושא תאילנד. אתם מוזמנים לתרום לוויקיפדיה ולהרחיב אותו.
סוני בונו

סלבטור פיליפ "סוני" בונו (באנגלית: Salvatore Phillip "Sonny" Bono;‏ 16 בפברואר 1935 - 5 בינואר 1998, שמו הפרטי נהגה: "סאני") היה מפיק מוזיקלי, זמר, שחקן ופוליטיקאי אמריקאי שכיהן בבית הנבחרים של ארצות הברית. ידוע בעיקר כצלע הגברית יחד עם אשתו לשעבר שר בצמד המוזיקלי סוני ושר. בונו נולד בדטרויט למשפחת מהגרים איטלקית. את דרכו בעולם הבידור החל כמקדם מכירות למפיק־העל פיל ספקטור בראשית שנות ה-60. באותה העת החל גם לשלוח ידו בכתיבת פזמונים, הבולט בהם היה "Needles and Pins". בהמשך אותו עשור נישא לשר עימה הקים את הצמד "סוני ושר" שזכה להצלחה רבה. בונו כתב, עיבד והפיק כמה מלהיטי התקופה שהושרו על ידי הצמד, ובהם: "I Got You Babe" ו-"The Beat Goes On". בעקבות ההצלחה הגדולה של הצמד, הגישו השניים תוכנית טלוויזיה מצליחה ברשת הטלוויזיה CBS בין השנים 1971–1977. לאחר פירוק הצמד, המשיך בונו להופיע בתוכניות טלוויזיה כדוגמת "Fantasy Island", וספינת האהבה. בונו הופיע גם בסרטי קולנוע מצליחים כדוגמת סרטו של ג'ון ווטרס "Hairspray" ובסרטו של בארי זוננפלד גברים בשחור. סוני היה הסנדק של אנתוני קידיס, סולן הלהקה רד הוט צ'ילי פפרז. בין אפריל 1988 לאפריל 1992 היה ראש עיריית פאלם ספרינגס. החל מינואר 1995 ועד למותו כתוצאה מתאונת סקי בינואר 1998 היה חבר בית הנבחרים של ארצות הברית מטעם מחוז 44 של מדינת קליפורניה. מדיה וקבצים בנושא סוני בונו בוויקישיתוף סוני בונו, במסד הנתונים הקולנועיים IMDb (באנגלית) סוני בונו, באתר AllMovie (באנגלית) סוני בונו, באתר Rotten Tomatoes (באנגלית) סוני בונו, במסד הנתונים הקולנועיים KinoPoisk (ברוסית) סוני בונו, באתר ספוטיפיי סוני בונו, באתר Last.fm (באנגלית) סוני בונו, באתר AllMusic (באנגלית) סוני בונו, באתר MusicBrainz (באנגלית) סוני בונו, באתר דיזר סוני בונו, באתר Discogs (באנגלית) סוני בונו, באתר Genius סוני בונו, באתר SecondHandSongs סוני בונו, באתר DNCI סוני בונו, באתר בילבורד (באנגלית) סוני בונו, באתר המדריך הביוגרפי של הקונגרס של ארצות הברית (באנגלית) סוני בונו, באתר "Find a Grave" (באנגלית) ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
אלנדרונט

אלנדרונט (alendronate) היא תרופה ממשפחת הביספוספנטים. התרופה היא אנלוג סינתטי של פירופוספט (pyrophosphate). אלנדרונט משווקת בישראל בשמות המסחריים פוסאלאן, מקסיבון וטבענט. אלנדרונט משמשת למניעה וטיפול בדלדול עצם (אוסטאופורוזיס), טיפול במחלת פג'ט, שימוש מסוים בהיפרקלצמיה של העצם במחלות ממאירות. אלנדרונאט מסוכנת ואסורה לשימוש כאשר יש בעיות מסוימות בוושט, או כאשר לא ניתן לעמוד או לשבת זקוף במשך 30 דקות לפחות וכשיש רמות נמוכות של סידן בדם. אלנדרונט מעכב פירוק עצם על ידי אוסטאוקלסטים. בדומה לכל הביספוספנטים הוא בעל מבנה דומה לפירופוספט (חומר אנאורגני אנדוגני המתווך יצירת עצם). מנגנון הפעולה העיקרי שלו הוא אינטרליזציה לתוך אוסטאוקלסטים ועיכוב אנזימים תוך תאיים, בעיקר עיכוב המסלול המטבולי של מבלונאט (mevalonate). כמו כן הוא משרה אפופטוזה באוסטאוקלסטים, ומגרה אוסטאובלסטים לשחרר פקטור המעכב אוסטאוקלסטים. בכך הוא משנה את המאזן בין האוסטאובלסטים לאוסטאוקלטים לטובת יצירת עצם. תנאי מוקדם ליצירה של עצם חדשה על ידי האוסטאובלסטים הוא מאגר זמין של סידן וויטמין D. מרגע שמתחילה יצירת עצם חדשה האלנדרונט שהיה על פני השטח של העצם הופך להיות חלק מהמטריקס של העצם ובעצם אינו פעיל יותר מבחינה פרמקולוגית. הספיגה הסיסטמית של התרופה בבליעה נמוכה מאוד, משמע, היא כמעט ולא עוברת ממערכת העיכול לדם. הספיגה הממוצעת היא של 0.7%-0.6% בנטילה על קיבה ריקה. נטילה עם או לאחר אוכל, שתייה (מלבד מי ברז) או תוספי מזון פוגעת בספיגה עוד יותר. חלק התרופה שנספג לדם מתחלק במהירות, כ 50% מהתרופה נקשר בחוזקה לפני שטח העצם, השאר מופרש ללא שינוי על ידי הכליות בשתן. הן הספיגה הנמוכה והן האפיניות הגבוהה לעצם מוסברת על ידי שתי יחידות הפוספט בעלות המטען השלילי החזק. בניגוד לתרופות אחרות, מרגע שהתרופה נספגת לגוף היא כמעט ואינה מתפזרת בשאר הגוף. לאלנדרונט שנספג לעצם זמן מחצית חיים חריג וארוך במיוחד של יותר מ-10 שנים. פוסאלאן עלולה לגרום לתופעות לוואי רציניות, כולל פגיעה בוושט, רמות נמוכות של סידן בדם (היפוקלצמיה), כאב חמור בעצמות, במפרקים או בשרירים, נמק בעצם הלסת (אוסטאונקרוזיס), שברים יוצאי דופן בעצם הירך (למשל במוט העצם, להבדיל משברי צוואר הירך) או תגובות אלרגיות. תופעות הלוואי הנפוצות יותר של פוסאלאן הן כאב בטן, צרבת, בחילה ובעיות עיכול אחרות, כאב מפרקים או בשרירים. מדיה וקבצים בנושא אלנדרונט בוויקישיתוף מידע מאתר משרד הבריאות השתלות שיניים לנוטלי פוסלן אורגנון פארמה ישראל בע"מ, פוסאלאן - עלון לצרכן, באתר israeldrugs.health.gov.il, ‏04/2022 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חזית דתית תורתית

חזית דתית תורתית - רשימה חרדית אשר איחדה את המפלגות אגודת ישראל ופועלי אגודת ישראל בבחירות לכנסת השלישית, הבחירות לכנסת הרביעית והבחירות לכנסת השמינית. בכנסת ה-3 שינתה הסיעה את שמה ל"אגודת ישראל-פועלי אגודת ישראל", ובשני המקרים האחרים היא התפצלה למרכיביה. לרשימת מועמדים מלאה ראו עמוד המפלגה במכון הישראלי לדמוקרטיה הכנסת השלישית (1955) 6 מנדטים (39,836 קולות) אגודת ישראל: יצחק מאיר לוין, שלמה לורינץ, זלמן בן-יעקב פועלי אגודת ישראל: בנימין מינץ, קלמן כהנא, יעקב כ"ץ הכנסת הרביעית (1959) 6 מנדטים (45,569 קולות): אגודת ישראל: יצחק מאיר לוין, שלמה לורינץ, מנחם פרוש, שלמה יעקב גרוס פועלי אגודת ישראל: בנימין מינץ, קלמן כהנא, יעקב כ"ץ הכנסת השמינית (1973) 5 מנדטים (60,012 קולות): אגודת ישראל: שלמה לורינץ, יהודה מאיר אברמוביץ, מנחם פרוש, שלמה יעקב גרוס פועלי אגודת ישראל: קלמן כהנא, אברהם ורדיגר יהדות התורה חרדים החזית הדתית המאוחדת חזית דתית לאומית חזית דתית תורתית, באתר הכנסת חזית דתית תורתית, באתר המכון הישראלי לדמוקרטיה ב-3 בנובמבר 1955 שינתה הסיעה את שמה ל"אגודת ישראל-פועלי אגודת ישראל". ב-9 באוגוסט 1960 התפלגו המפלגות אגודת ישראל ופועלי אגודת ישראל שהרכיבו את החזית הדתית התורתית לשתי סיעות נפרדות. ב-30 במאי 1961 נפטר בנימין מינץ. החליף אותו שלמה יעקב גרוס. ב-15 במרץ 1977 התפלגו המפלגות אגודת ישראל ופועלי אגודת ישראל שהרכיבו את החזית הדתית התורתית לשתי סיעות נפרדות. ב-23 בנובמבר 1975 פרש מהכנסת מנחם פרוש. החליף אותו שלמה יעקב גרוס. ב-23 בנובמבר 1975 פרש מהכנסת מנחם פרוש. החליף אותו שלמה יעקב גרוס.
אנדזיט

אנדזיט הוא סלע יסוד געשי (סלע פרץ) נפוץ. הסלע דומה לבזלת אך פחות כהה ממנו. הסלע קרוי על שם הרי האנדים, שם נחקר לראשונה על ידי הגאולוג כריסטיאן לאופולד פון בוך (Christian Leopold Freiherr von Buch‏; 1853-1774) שנתן את השם לסלע. מרקם: האנדזיט הוא אפינטי (דק גביש) עד פורפירי (גבישים נראים לעין בתוך מסת אם הבנויה גבישים קטנים) הפנוקריסט (הגביש הנראה) קובע את סוג האנדזיט. לפיכך, אנדזיט אוליביני הוא אנדזיט שבו אוליבין הוא הפנוקריסט. במקרים רבים נוצרים בסלע חללים. אנדזיט מסוג זה קרוי "אנדזיט שקדי" או "אנדזיט אמיגדלואידי" (דמוי שקד). צבע: צבעו של אנדזיט צעיר נוטה לשחור אם מרקמו זכוכיתי, אך צבעו בהיר יותר אם הוא מכיל גבישים: אדום, אפור או ורדרד. אחרי תהליכי בליה מקבל הסלע גוונים של חום כהה, חום־אדמדם, ירוק, אפור וצהוב. הרכב כימי: האנדזיט הוא סלע בינוני, כלומר שאינו חומצי או בסיסי (אחוז הסיליקה (SiO2) בסלע 55%-48% ואחוז הקוורץ בסלע 10%-0%). הרכב המינרלים: האנדזיט בנוי בעיקר מהמינרלים אנדסין, שהוא פלגיוקלז (סוג של פצלת השדה) שהרכבו 70%-50% של אלביט ו-50%-30% של אנורתיט ופירוקסן או ביוטיט שאת הגבישים הגדולים ביותר שלהם ניתן לעיתים לראות בעין, וכמויות קטנות יותר של קוורץ והורנבלנדה. האנדזיט, שהוא סלע געשי מקביל מבחינת הרכבו לסלע הפלוטוני דיוריט. האנדזיט, בדומה לדיוריט מאפיין אזורי הפחתה (subduction) בשוליים הפעילים של האוקיינוס, כמו בחוף המערבי של אמריקה הדרומית שם יצרה הפעילות הטקטונית את הרי האנדים שנתנו לסלע את שמו. המאגמה היוצרת את האנדזיט מתפרצת מהרי געש כזרם לבה עבה המגיע למרחקים של כמה קילומטרים. מאגמה זו עלולה ליצור התפרצות בצורת התפוצצות היוצרת זרם פירוקלסטי ועמודי עשן גבוהים. טמפרטורת המאגמה בעת ההתפרצות היא 1100°C–900°C. אנדזיט המכיל קוורץ והקרוי דקיט (dacite). הסלע מכיל קוורץ בבועות קטנות או גבישים או כגרגרים זעירים במסת האם. אנדזיט המכיל ביוטיט או הורנבלנדה. סלע עשיר יחסית בפצלת השדה וצבעו ורוד חיוור, צהוב או אפור. אנדזיט המכיל פירוקסן. הסוג הנפוץ ביותר ונמצא בכמויות בנות השוואה לבזלת. אלה סלעים בסיסיים יותר, כהים ובעלי צפיפות רבה יותר. אנדזיט נפוץ מאוד באזורים רבים בעולם, במיוחד סביב "טבעת האש" המקיפה את שולי האוקיינוס השקט. "טבעת האש" היא סדרה של הרי געש המקיפים את האוקיינוס במקומות שבהם קיימת הפחתה כשלוח טקטוני ימי נבלע מתחת ללוח טקטוני ימי אחר או מחת ללוח יבשתי. לכן יש אנדזיט בכל רכסי ההרים המצויים בצדה המערבי של יבשת אמריקה. אנדזיט קיים גם ביפן, בפיליפינים, בג'אווה ובניו זילנד. הקו הגאוגרפי המפריד בין האזור המצוי בשולי האוקיינוס שהרכב הסלעים בו הוא אנדזיט-דקיט-ריוליט, לאזור המהווה את אגן האוקיינוס, שהרכב הסלעים בו הוא בזלת-טרכיט, קרוי "הקו האנדזיטי". הרי געש רבים פולטים לבה אנדזיטית, לדוגמה הר הגעש פלה במרטיניק, קרקטואה, ופוג'י. גם הרי הגעש הפעילים באיסלנד מתקופת ההולוקן פולטים חומר אנדזיטי במיוחד "הקלה" (Hekla). רוב הפומיס שנפלט בהתפרצויות האחרונות של הר הגעש הקלה היה אנדזיטי. מדיה וקבצים בנושא אנדזיט בוויקישיתוף אנדזיט, באתר אנציקלופדיה בריטניקה (באנגלית)
ליאון ראסל

ליאון ראסל (באנגלית: Leon Russell, ‏2 באפריל 1942 – 13 בנובמבר 2016) היה זמר, מוזיקאי, פזמונאי, קלידן וגיטריסט אמריקאי. שיתופי הפעולה שלו מדורגים בין המצליחים בתולדות המוזיקה, וכמוזיקאי הופיע עם מאות אמנים בולטים. הוא הקליט 33 אלבומים ולפחות 430 שירים. הוא כתב את הלהיט "דלתא ליידי" שהוקלט על ידי ג'ו קוקר, והופיע עם קוקר בשנת 1970. השיר שלו "A Song for You" הוקלט על ידי למעלה מ-200 אמנים, ושירו "This Masquerade" על ידי למעלה מ-75. ראסל נולד כקלוד ראסל-ברידג'ס באוקלהומה. לאחר שעבר ללוס אנג'לס בשנת 1958, הפך ראסל לנגן פסנתר בהקלטות אולפן עבור אמנים בולטים רבים בשנות השישים. בסוף שנות השישים הוא זכה להצלחה כמעבד וככותב שירים. ליאון ניגן לא רק בקלידים, אלא גם בגיטרה, גיטרה בס וקרן בריטון. כפסנתרן הוא ניגן בשנותיו הראשונות באלבומים של הביץ' בויז, דיק דייל ויאן ודין. באלבומו הראשון, "לאון ראסל", משנת 1970, השתתפו המוזיקאים אריק קלפטון, רינגו סטאר וג'ורג' האריסון. ראסל הפיק וניגן בהקלטות של בוב דילן, פרנק סינטרה, אייק וטינה טרנר(אנ'), הרולינג סטונס ואמנים רבים אחרים. הוא כתב והקליט את הלהיטים "Tight Rope" ו- "Lady Blue". הוא הופיע בקונצרט למען בנגלדש בשנת 1971, יחד עם הריסון, דילן וקלפטון עבורו הם זכו בפרס גראמי. בשנת 1975 ביצע דני ליטני גרסה עברית לשירו של ראסל "מראת פלאים". בשנת 2006 הוציא ראסל שני אלבומים: "Angel In Disguise" ו-"A mighty flood". באוקטובר 2010 הוציא ראסל עם אלטון ג'ון אלבום משותף בשם "The Union". אלטון ג'ון שהוא אחד ממעריציו הגדולים אמר כי ראסל היה "מנטור" ו"השראה" במשך השנים. באותה שנה הופיע בסיבוב הופעות עם בוב מאלון, ברוס ספרינגטין ועוד. ב-13 בנובמבר 2016 מת ראסל בשנתו בגיל 74. מדיה וקבצים בנושא ליאון ראסל בוויקישיתוף אתר האינטרנט הרשמי של ליאון ראסל ליאון ראסל, ברשת החברתית פייסבוק ליאון ראסל, סרטונים בערוץ היוטיוב ליאון ראסל, במסד הנתונים הקולנועיים IMDb (באנגלית) ליאון ראסל, באתר אפל מיוזיק (באנגלית) ליאון ראסל, באתר ספוטיפיי ליאון ראסל, באתר AllMusic (באנגלית) ליאון ראסל, באתר MusicBrainz (באנגלית) ליאון ראסל, באתר Yandex.Music (ברוסית) ליאון ראסל, באתר Discogs (באנגלית) ליאון ראסל, באתר Songkick (באנגלית) ליאון ראסל, באתר SecondHandSongs ליאון ראסל, באתר בילבורד (באנגלית) איתמר זהר, הוא כתב את השירים האלה, אבל הם התפרסמו רק אחרי שאחרים ביצעו אותם, באתר הארץ, 22 בנובמבר 2016 ליאון ראסל, באתר "Find a Grave" (באנגלית) איתמר זהר, אלטון ג'ון וליאון ראסל: המורה ורבו נפגשים באלבום חדש, באתר הארץ, 20 באוקטובר 2010 ניב הדס, "Union" - אלטון ג'ון וליאון ראסל מזכירים נשכחות, באתר הארץ, 30 בנובמבר 2010 "הארץ", מת ליאון ראסל, חבר היכל התהילה של הרוקנרול, באתר הארץ, 13 בנובמבר 2016 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
ערבית סיציליאנית

עַרְבִית סיציליאנית (באיטלקית וסיציליאנית: Vespri siciliani) הוא כינויה של התקוממות עממית של העם בסיציליה נגד המלך הצרפתי שארל הראשון, מלך נאפולי וסיציליה, אשר השתלט על סיציליה בעזרת האפיפיור בשנת 1266. השם ניתן בעקבות צלילי הפעמון הקוראים לקהל המתפללים לתפילת הערב (בנצרות), אשר בישרו על תחילת המרד לאחר שהצבא הצרפתי התעלל בתושבי סיציליה: אנס, שדד ורצח את תושביה. המרד פרץ ב-30 במרץ 1282 בכנסיית רוח הקודש (Santo Spirito) ערב חג הפסחא מחוץ לעיר פלרמו. החל מ"צלצול הפעמונים" בכנסייה זו, נרצחו אלפי תושבים צרפתים במשך שישה שבועות. בעקבות המרד, תם שלטון המלך בממלכת סיציליה. הסיבה לפרוץ ההתקוממות לא ברורה, אך על פי אחת ההשערות, של סטיבן ראנסימאן (Steven Runciman), כאשר תושבי סיציליה חגגו את הפסחא, קבוצה של פקידים צרפתים ביקשו להצטרף אליהם ושתו לשכרה. סמל בשם דרואה (Drouet) גרר אישה נשואה צעירה מהקהל והטריד אותה. בעלה תקף את הצרפתי בסכין והרגו. כאשר שאר הצרפתים קמו להגנתו, הקהל הסיציליאני הרג אותם. לפי האגדה, אמהּ של האישה החלה לזעוק "מיה פיא", בניב סיציליאני "הבת שלי", ומכאן מקור המונח "מאפיה". על אירוע זה מבוססת אופרה בחמש מערכות של ג'וזפה ורדי, בשם "ערבית סיציליאנית". מדיה וקבצים בנושא ערבית סיציליאנית בוויקישיתוף ערבית סיציליאנית, באתר אנציקלופדיה בריטניקה (באנגלית)
טרופית

"טְרוֹפִּית" הוא שמו המסחרי של משקה בטעם פירות שיוצר על ידי חברת יפאורה-תבורי בין השנים 1977 עד 2002. המיץ, שיוצר בטעמי ענבים (הנפוץ ביותר), תפוז, אשכוליות ותפוח, נמכר בשקית אלומיניום דמוית משולש שווה-שוקיים. לשקית צורפה קשית פלסטיק המחודדת בצדה האחד לצורך ניקובה של השקית. בשוק הישראלי מדובר היה בחידוש, אך משקאות במארזים דומים מאוד נמכרו בעולם משנת 1969 תחת המותג הבינלאומי Capri Sun. הטרופית, שנמכרה תחת הסלוגן "טרופית משקה שובב – כל שקית שווה זהב", הייתה משקה פופולרי בשנות ה-80. עם תחילת ייצורם של משקאות דומים, וחדירתם לשוק של מוצרים חדשים שנתפסו איכותיים יותר, ירדה קרנה, ובשנת 2002 הופסק ייצורה לחלוטין. עד היום מיוצרים משקאות דומים על ידי חברות אחרות, אשר מכונים גם הם טרופית. חלק מהטרופיות מיוצרות ללא צורך בקשית אלא עם פקק בראש הטרופית המאפשר פתיחה וצריכה מיידית. הטרופית הפכה בארץ לשם גנרי למשקה ענבים באריזת האלומיניום בצורת המנסרה המשולשת. בנוסף לשקית טרופית נמכרה גם בבקבוקי משקה בשנים 1992–1993 וגם באותן השנים היו עליהם הדמויות של הסדרה "עלילות טייני טון" ואף יצאה גם טרופית בטעם מסטיק, וכמו כן למותג יצא בשנת 1993 משקה קולה שנקרא "טרופית קולה קיד" ונמכר בפחית ובבקבוק. למשקה התלוותה פרסומת בכיכובו של עוזי חיטמן. לאן מכניסים את הקשית של הטרופית ומאיפה היא הגיעה אלינו? | כאן, סרטון באתר יוטיוב (אורך: 9:31) פרסומת בלתי נשכחת משנות ה-80 למשקה "טרופית", בבימויו של צבי שיסל. נורית קדוש, כל היודע דבר על מקום הימצאם, באתר nrg‏, 11 במאי 2005.
Here Comes the Sun

Here Comes the Sun (בעברית: הנה מגיעה השמש) הוא שיר בסגנון רוק של להקת הביטלס שנכתב על ידי ג'ורג' האריסון ויצא באלבום Abbey Road משנת 1969. השיר הוקלט בין ה-7 ביולי ל-19 באוגוסט, ויצא ב-26 בספטמבר. השיר הוקלט באפל רקורדס, הופק על ידי ג'ורג' מרטין ואורכו 3:05 דקות. השיר זכה בתואר מכירות פלטינה בארצות הברית. השיר הוא אחד השירים המצליחים שנכתבו על ידי ג'ורג' האריסון עבור הלהקה. בין האמנים שביצעו גרסאות כיסוי לשיר נמצאת נינה סימון. האריסון וקלפטון ניגנו את השיר במהלך הקונצרט למען בנגלדש. באלבום הרמיקסים של הביטלס, Love, השיר מופיע יחד עם קטעים מהשירים The Inner Light ו-Within You Without You. לשיר בוצעו גרסאות כיסוי גם על ידי ריצ'י הייבנס וסטיב הארלי. מידע על היצירה "Here Comes the Sun" באתר מיוזיק בריינז מידע על הקומפוזיציה "Here Comes the Sun" באתר AllMusic גרסאות נוספות ל"Here Comes the Sun" באתר SecondHandSongs Alan W. Pollack's analysis of Here Comes The Sun (באנגלית) "Official Singles Chart Top 100, 21 November 2010 – 27 November 2010". Official Charts Company. נבדק ב-1 בדצמבר 2019. {{cite web}}: (עזרה) "Official Singles Chart Top 100, 15 April 2012 – 21 April 2012". Official Charts Company. נבדק ב-1 בדצמבר 2019. {{cite web}}: (עזרה) "The Beatles, Hot Rock Songs Chart History". billboard.com. נבדק ב-21 באוקטובר 2017. {{cite web}}: (עזרה) "The Beatles, Hot 100 Chart History". billboard.com. נבדק ב-1 בדצמבר 2019. {{cite web}}: (עזרה) מצעד שירי הביטלס של כאן 88 "RPM 100 Singles, for June 5, 1971". Library and Archives Canada. נבדק ב-1 בדצמבר 2019. {{cite web}}: (עזרה)
טירן

האם התכוונתם ל... שלטון יחיד טיראניה – סוג של משטר אוטוקרטי שהתקיים במספר רב של ערים ביוון העתיקה, כיום מהווה שם נרדף לעריצות טירן או טיראן ("שליט יחיד" ביוונית) – מונח שנגזר משלטון הטיראנים היווניים ומהווה כיום כינוי לכל עריץ אכזרי המדכא את חירויות הפרט (נקרא גם דֶסְפּוֹט) ציפורים דמויי-טירן (Tyranni) – תת-סדרה של ציפור שיר טירניים – משפחה בתת-הסדרה דמויי-טירן טנקים טירן (טנק) – כינוים בצה"ל של טנקי T-54 ו-T-55 מתוצרת ברית המועצות, שנפלו שלל במלחמות ישראל והוכנסו לשימוש בצה"ל אי ומצרי-ים טיראן (אי) – אי ממזרח לקצהו הדרומי של חצי האי סִינַי, כיום בשליטת ערב הסעודית מצרי טיראן – מצרי ים בין האי טיראן לקצהו הדרומי של חצי האי סִינַי, המחברים את ים סוף למפרץ אילת (קרויים על שם האי) אישים איתי טיראן (יליד 1980) – שחקן תיאטרון, קולנוע וטלוויזיה ובמאי תיאטרון ישראלי שלמה טירן (1937–2015) – היה מנהל מערכות מידע ישראלי וחלוץ בתחום ההיי-טק והמחשוב בישראל
כשחיכיתי לך על הספסל

"כשחיכיתי לך על הספסל" הוא פזמון אשר נכתב, הולחן ובוצע בידי אהוד בנאי והוא האחרון במספר באלבום "עוד מעט", שיצא בסוף שנת 1996. השיר מספר על מפגש בין הדובר לאשתו, בשנת 1982, ומוזכרות שם שיירות הצבא שנסעו בדרכן ללבנון, ככל הנראה לקראת מבצע שלום הגליל. השיר מספר שבשנת 1982 התרחשו שבעה ליקויי חמה ולבנה, אירוע אסטרונומי נדיר, שעל פי המתואר בשיר מתרחש אחת לשמונה-עשרה שנה. השורה "יצאנו מהאבל אל החתונה" משקפת כיצד פגש בנאי את אשתו לעתיד יום אחרי שקם מהשבעה על אמו, ונישא לה כעבור חמישה חודשים. בסוף השיר מבקש הדובר מהנמענת להביט לשמיים בשנת 2000, שמונה-עשרה שנים לאחר אותו מפגש ראשון, ולחפש את אותם שבעת הליקויים. שבעה ליקויים בשנה הם אכן אירוע נדיר, שמתרחש רק ב-3.2% מהשנים, כלומר בממוצע אחת לכ-32 שנה. האירוע הזה נדיר במיוחד, בשל העובדה שליקויי מאורות מתרחשים בשתי עונות בשנה (אחת ל-173 ימים) שנמשכות 37 ימים כל אחת. בכל עונה כזאת מתרחש לפחות ליקוי שמש אחד וליקוי ירח אחד. כיוון שזמן הקפת הירח את כדור הארץ הוא 29 ימים, פעם ב-3.5 שנים מתווסף ליקוי לאחת העונות, וכך מתרחשים חמישה ליקויים בשנה אחת. לעומת זאת, מאחר שהפרש הזמן בין שתי עונות הליקויים קצר מחצי שנה, פעם ב-4.5 שנים מתקיימות שלוש עונות, ואז מספר הליקויים בשנה עולה לשישה. כאשר שני האירועים הללו מצטרפים יחד, פעם ב-31.5 שנים בממוצע, ישנן שלוש עונות ליקויים כאשר באחת מהן מתרחשים שלושה ליקויי מאורות, וסה"כ שבעה ליקויים בשנה אחת. שנים שבהם התרחשו שבעה ליקויים: 1908, 1917, 1935, 1973, 1982. בשנת 2000 לא התרחשו שבעה ליקויים כפי שמבטיח השיר, אלא רק שישה. מילות השיר "כשחיכיתי לך על הספסל" באתר שירונט עמוד סטטיסטיקה על ליקויי מאורות עמוד על ליקויי המאורות בשנת 2000 שיר אחד, באתר כאן – תאגיד השידור הישראלי